An Bagyong Bopha, mas bistado sa Pilipinas na Bagyong Pablo, iyo an pinakamakusog na bagyong naisurat na nakapekto sa sur na parte kan  Mindanao, naghugpa sa daga na nasa Categoryxa05 super typhoon na igwang duros na 175xa0mph (280xa0km/h). Ini an ika 24 bagyo asin pang apat asin huring pinakamakusog na bagyo kan 2012 Pacific Typhoon season. Si Bopha gikan sa halos harani na sa ekwador. Ini panduwa sa pinakamakukusog na bagyo na nabuo sa sur na parte kan Pilipinas. Nag-abot ini sa latitude of 7.4°N kan Disyembre 3, 2012, an Bagyong Louise-Marge kan 1964 nag-abot man nin arog kaini karani sa tahaw kan kinaban sa 7.3°N.  Pagkatapos kan inot na paghugpa sa daga kan Palau. kun sain nanraot ini nin mga kaharongan asin mga linya kan komunikasyon, nagkawsa kan pagkawara kan kuryente, pagbaha asin pagbagsak kan mga puno, si Bopha kan Disyembre 3 naghugpa ulit sa Mindanao, sarong isla na niraot pa sana kan nakaaging maluya sanang bagyo, an Bagyong Washi kan Disyembre 2011. An Bagyong Bopha nagkawsa nin dakulang destruksyon sa Mindanao, binayaan kaini ang mga tao na mayong harong asin guminadan nin 1901 katawo.